***Қауіпсіздік техникасының ережелері***

 **Қауіпсіздік техникасы** — [еңбекті қорғаудың](https://kk.wikipedia.org/wiki/%D0%95%D2%A3%D0%B1%D0%B5%D0%BA%D1%82%D1%96_%D2%9B%D0%BE%D1%80%D2%93%D0%B0%D1%83%22%20%5Co%20%22) бір түрі; жұмыс атқарушыларға, оқушыларға қауіпті факторлардың әсер етуіне жол бермейтін ұйымдастырушылық және [техникалық](https://kk.wikipedia.org/wiki/%D0%A2%D0%B5%D1%85%D0%BD%D0%B8%D0%BA%D0%B0%22%20%5Co%20%22%D0%A2%D0%B5%D1%85%D0%BD%D0%B8%D0%BA%D0%B0) шаралар мен құралдардың жүйесі; еңбекті қорғау қағидаларының кұрамдас бөлігі.

 Оқушылардың [денсаулығы](https://kk.wikipedia.org/wiki/%D0%94%D0%B5%D0%BD%D1%81%D0%B0%D1%83%D0%BB%D1%8B%D2%9B%22%20%5Co%20%22%D0%94%D0%B5%D0%BD%D1%81%D0%B0%D1%83%D0%BB%D1%8B%D2%9B) мен өміріне қауіп төндіретін жағдайлардың алдын алудың ұйымдастырушылық-техникалық шаралары мен құралдарының жүйесі.

 Қауіпсіздік техникасы жөніндегі шаралардың жүзеге асырылуы, сондай-ақ қауіпсіздік техникасы техникалық құрамдарының жасалуы мен қолданылуы нормативтік-техникалық құжаттаманың — [стандарттардың](https://kk.wikipedia.org/wiki/%D0%A1%D1%82%D0%B0%D0%BD%D0%B4%D0%B0%D1%80%D1%82%22%20%5Co%20%22%D0%A1%D1%82%D0%B0%D0%BD%D0%B4%D0%B0%D1%80%D1%82), [ережелердің](https://kk.wikipedia.org/wiki/%D0%95%D1%80%D0%B5%D0%B6%D0%B5%22%20%5Co%20%22%D0%95%D1%80%D0%B5%D0%B6%D0%B5), [нормалардың](https://kk.wikipedia.org/wiki/%D0%9D%D0%BE%D1%80%D0%BC%D0%B0), нұсқаулардың негізінде жүргізіледі.

* ***Техникалық қауіпсіздік ережесін сақтау***
* ***Санитарлық тазалық нормасын сақтау***
* ***Кабинет жиһаздарының жағдайын қадағалау***
* ***Кабинеттің толықтай жағдайын қадағалау (қабырға, терезе, еден, есік)***

 **Қауіпсіздік техникасының ережелерін төмендегі пункттерге бөлуге болады:**

1*. Жалпы
2. ДК - де жұмыс істеу алдында
3. Жұмыс істеу кезінде
4. Авариялық жағдайларда
5. Жұмысты аяқтағанда*

***Жалпы қауіпсіздік талаптары:***

1*. Мұғалімнің рұқсатынсыз құрал-жабдықтарды орнынан қозғауға, сымдарға, розеткаларға, штепсельдің айырына, штекерге тиісуге тыйым салынады.
2. Мұғалімнің рұқсатынсыз сыныпқа кіруге және сыныптан шығуға болмайды.
3. Мұғалімнің рұқсатынсыз сыныпта жүруге болмайды.
4. ДК - де су киіммен және су қолмен жұмыс істеуге болмайды.
5. Корпусы мен сымдарының бүтіндігі бұзылған (ашық) ДК - де жұмыс істеуге тыйым салынады.
6. Үстелге, ДК - дің жанына сумка, портфель, кітап қоюға болмайды. Үстелде тек дәптер мен қалам ғана жатуы керек.
7. Пернетақтаның үстіне ештеңені қоюға болмайды.
8. Компьютер сыныбында жүгіруге, ойнауға, жолдастарыңның көңілін қажетсіз аударуға, бөгде жұмыстарды істеуге тыйым салынады.
ДК - де жұмыс істеуді бастау алдында қойылатын қауіпсіздік талаптары:
1. ДК электр тогына қосылмаған жағдайда сымдардың, ДК - дің корпусының бүтіндігін және айыру (изоляция) бұзылмағанын қарап шығып, олардың дұрыс жағдайда екендігіне көз жеткізу керек.
2. Жұмыс кезінде оларға тие бермеу үшін, сымдар салбырап тұрмауына көңіл бөлу керек.
ДК - мен жұмыс кезіндегі қауіпсіздік талаптары:
1. Компьютерде жұмыс істеу кезінде көздің экраннан ең қолайлы қашықтығын (60 - 70 см) сақтау керек.
2. Келушілер кіргенде оқушылардың орнынан тұруының қажеті жоқ.
3. Көз талғанда немесе шаршағанда орнынан тұрмай көзді дем алдыратын бірнеше жаттығу орындау керек.
4. Оқушылар электр тогымен зақымданғанда алғашқы медициналық көмек көрсету әдістерін, өрт сөндіргішпен жұмыс істеу және өрт сөндіру әдістерін білуі керек.
5. Оқушылар көзді дем алдыру жаттығуларын білуі керек.
Апат жағдайлардағы қауіпсіздік талаптары:
1. ДК - де жұмыс істеу барысында ақауларын байқағанда, түтін немесе әдеттен тыс дыбыстар пайда болғанда жұмысты тоқтатып, аппаратураны өшіру және оқытушыға хабарлау керек.
2. Қажет болса, өртті сөндіруге көмектесу керек.
3. Қажет болса, электр тогымен зақымданғандарға алғашқы көмек көрсете білу керек.
4. Компьютер сыныбында өртті сумен өшіруге болмайтынын білу керек. Мұнда құмды немесе көбікті өрт сөндіргішті пайдалануға болады.
5. Егер зақымданған адам электр тогының әсерінде болса, оны жалаңаш қолмен ұстауға болмайтынын білу керек. Зақымданушыны электр тогын өткізбейтін материалдарды пайдаланып босатуға болады.
ДК - де жұмысты аяқтау қауіпсіздігінің талаптары:
1. Аппаратураны оқытушының нұсқауымен өшіру керек.
2. Жұмыс орнын ретке келтіру керек.*
***Алғашқы медициналық көмек көрсету әдістері***
*Электр тогымен зақымданғанда көмек көрсету:
1. Токты ажырату (тарату тақтасындағы тумблерді өшіру);
2. Зақымданған адамды электр тогының әсерінен электр тогын өткізбейтін қол астындағы материалдарды пайдаланып босату;
3. Зақымданған адамды қарап шығып, оған зардабының ауырлығына байланысты көмек көрсету;
4. Дәрігер шақыру (мектептің медпунктінен, 03 телефоны арқылы жедел жәрдем немесе жақын жердегі емдеу мекемесінен).
Күйгенде көмек көрсету:
1. Ауруды сездірмейтін және тыныштандыратын дәрілер беру (анальгин, валерьянка);
2. Күйген жеріне май жағу (ванилин);
3. Жарақаттанған жерге микробтар түспеуі үшін алдын ала целлофанмен орап, суық судың астына ұстау;
4. Дәрігер шақыру.
Демі тоқтағанда көмек көрсету:
1. Зақымданған адамды тілінің аузындағы қалпын тексеру керек, егер ары қарай кетіп қалған болса, қолмен орнына келтіру;
2. Дәрігер шақыру.
3. Демі қалпына келгенше немесе дәрігерлер келіп жеткенше қолдан дем алдыру (ауыздан - ауызға) керек.*
**Көз талғанда жасайтын жаттығулар**
1 - жаттығу
− Көздеріңнің бұлшық етін қатайтып, бірнеше секунд жұмыңдар.
− Көздеріңнің бұлшық етін босаңсытып, ашыңдар.
Бұл кезде бірқалыпты дем алыңдар. 4 - 5 рет қайталаңдар.
2 - жаттығу
− Кеңсірікке қарап тұрып, 3 рет терең дем алыңдар.
− Алысқа қадалып қараңдар.
3 - жаттығу
− Бастарыңды бұрмай, ОҢҒА қарап, көз тіккен нүктені белгілеңдер.
− Алысқа қадалып қараңдар.
4 - жаттығу
− Бастарыңды бұрмай, СОЛҒА қарап, көз тіккен нүктені белгілеңдер.
− Алысқа қадалып қараңдар.
5 - жаттығу
− Бастарыңды бұрмай, ЖОҒАРЫ қарап, көздерің түскен нүктені белгілеңдер.
− Алысқа қадалып қараңдар.
6 - жаттығу
− Бастарыңды бұрмай, ТӨМЕН қарап, көздерің түскен нүктені белгілеңдер.
− Алысқа қадалып қараңдар.
7 - жаттығу
− Көздеріңді 20 - 30 секунд бойы жиі - жиі жыпылықтатыңдар.